ବ୍ରହ୍ମପୁରରେ ଜଣେ କରୋନା ଆକ୍ରାନ୍ତ ବ୍ୟକ୍ତି ତାଙ୍କ ପାଇଁ କୌଣସି ହସପିଟାଲରେ ବେଡର ବ୍ୟବସ୍ଥା କରିଦେବାକୁ ସୋନୁ ସୁଦଙ୍କୁ ଅନୁରୋଧ କରିବା ପରେ ସୋନୁ ତାଙ୍କ ପାଇଁ ବ୍ରହ୍ମପୁରର ସିଟି ହସପିଟାଲରେ ବେଡ୍ ବ୍ୟବସ୍ଥା କରିଦେଇଛନ୍ତି ବୋଲି ଟ୍ୱିଟ୍ କରି କହିଥିଲେ ।
Share this:
ଭୁବନେଶ୍ୱରଃ କରୋନା ସଂକ୍ରମଣର ଘଡ଼ିସନ୍ଧି ସମୟରେ ଗତ ବର୍ଷେ ହେଲା ନିରନ୍ତର ଅଭାବୀ ଲୋକମାନଙ୍କୁ ସାହାଯ୍ୟ କରୁଥିବା ବଲିଉଡ ଅଭିନେତା ସୋନୁ ସୁଦଙ୍କର (Sonu Sood) ଗୋଟିଏ ସହାୟତା କାର୍ଯ୍ୟ ଉପରେ ନିକଟରେ ଗଞ୍ଜାମ ଜିଲ୍ଲାପାଳ ପ୍ରଶ୍ନ ଉଠାଇଥିଲେ । ହେଲେ ସୋନୁ ସେହି ପ୍ରଶ୍ନ ଓ ସନ୍ଦେହ ଉପରେ ନିଜ ଉତ୍ତର ଦେଇ ତାହା ଅମୂଳକ ବୋଲି ସୂଚାଇଥିଲେ ।
ବ୍ରହ୍ମପୁରରେ କରୋନା ସଂକ୍ରମଣରେ ଆକ୍ରାନ୍ତ ହୋଇଥିବା ଜଣେ ବ୍ୟକ୍ତି ତାଙ୍କ ପାଇଁ କୌଣସି ହସପିଟାଲରେ ଗୋଟିଏ ବେଡର ବ୍ୟବସ୍ଥା କରିଦେବାକୁ ସୋନୁ ସୁଦଙ୍କ ସହ ଯୋଗାଯୋଗ କରିଥିଲେ । ତାଙ୍କ ପାଇଁ ବ୍ରହ୍ମପୁରର ସିଟି ହସପିଟାଲରେ ଏକ ବେଡର ବ୍ୟବସ୍ଥା ସୁଦ୍ ଚ୍ୟାରିଟି ଫାଉଣ୍ଡେସନ୍ (Sood Foundation) ପକ୍ଷରୁ କରିଦିଆଯାଇଛି ବୋଲି ସୋନୁ ମେ ୧୫ ତାରିଖ ଅପରାହ୍ଣରେ ଏକ ଟ୍ୱିଟ୍ କରି ସୂଚନା ଦେଇଥିଲେ ।
ଗଞ୍ଜାମ ଜିଲ୍ଲାପାଳଙ୍କ ସେହି ଟ୍ୱିଟକୁ ୨୫,୦୦୦ରୁ ଅଧିକ ଲାଇକ୍ ମିଳିଥିଲା ଓ ଏହା ୧୧,୦୦୦ରୁ ଅଧିକ ଲୋକଙ୍କ ଦ୍ୱାରା ରିଟ୍ୱିଟ୍ ହୋଇଥିଲା । ସେହି ଟ୍ୱିଟର ଉତ୍ତର ଦେଇ ସୋନୁ ସୁଦ୍ ଏକ ହ୍ୱାଟ୍ସଆପ୍ ସ୍କ୍ରିନଶଟ୍ ଶେୟାର୍ କରିଥିଲେ । ସେଥିରେ ସେହି କରୋନା ରୋଗୀ ତାଙ୍କୁ ହ୍ୱାଟ୍ସ-ଆପରେ ମେସେଜ୍ କରି ବେଡ୍ ପାଇବାରେ ସହାୟତା କରିବାକୁ ଅନୁରୋଧ କରିଥିବା ଦେଖାଯାଇଥିଲା ।
ଏହା ବି ପଢ଼ନ୍ତୁ | ଆସିଲା କରୋନା ପଛରେ ଥିବା ସାଙ୍ଘାତିକ ସତ୍ୟଃ ଚୀନ୍ ଏହାକୁ ଜୈବିକ ଅସ୍ତ୍ର ଭାବେ ପରୀକ୍ଷା କରୁଥିଲା!
ଏହାର ଉତ୍ତର ଦେଇ ଗଞ୍ଜାମ ଜିଲ୍ଲାପାଳ ସୋନୁ ସୁଦଙ୍କୁ ଟ୍ୱିଟରରେ ଲେଖିଥିଲେ, "ଆପଣଙ୍କ ବ୍ୟବସ୍ଥାକୁ ସମାଲୋଚନା କରିବା ଆମର ଉଦ୍ଦେଶ୍ୟ ନ ଥିଲା । ରୋଗୀଙ୍କ ପାଇଁ ବେଡ୍ ବ୍ୟବସ୍ଥା କରିବାକୁ ଆମର ଟିମ୍ ଗଞ୍ଜାମ ୨୪ ଘଣ୍ଟା କାମ କରୁଛି । ତଥାପି ବେଡ ମିଳିବାରେ କିଛି ଅସୁବିଧା ରହିଛି କି ନାହିଁ ତା'ର ତଦନ୍ତ କରିବା ଆମର ଦାୟିତ୍ୱ । ସେଇଥି ପାଇଁ ଆମେ ତଥ୍ୟ ସ୍ପଷ୍ଟ କରିଥିଲୁ । ଆପଣ ଓ ଆପଣଙ୍କ ସଙ୍ଗଠନ ଖୁବ୍ ଭଲ କାମ କରୁଛନ୍ତି ।" ସୋନୁ ସୁଦ୍ ଜିଲ୍ଲାପାଳଙ୍କୁ ତାଙ୍କ ପ୍ରଶଂସା ପାଇଁ ଧନ୍ୟବାଦ ଦେଇଥିଲେ ।
ବାସ୍ତବରେ ଗଞ୍ଜାମ ଜିଲ୍ଲାପାଳଙ୍କ ଟ୍ୱିଟ୍ ପରେ ଟ୍ୱିଟରରେ ସୋନୁ ସୁଦଙ୍କ ଜନ-ସହାୟତା କାର୍ଯ୍ୟକୁ ନେଇ ଅନେକ ଲୋକ ପ୍ରଶ୍ନ ଉଠାଇବା ଆରମ୍ଭ କରିଥିଲେ । କେତେକ ଲୋକ ତ ସୋନୁ ସୁଦଙ୍କୁ ମିଛୁଆ ବୋଲି କହିଥିଲେ ଓ ଇଙ୍ଗିତ କରିଥିଲେ ଯେ ସେ ଅଳ୍ପ ଲୋକଙ୍କୁ ସାହାଯ୍ୟ କରି ମିଛରେ ବହୁତ ଅଧିକ ଦେଖାଇ ହେଉଛନ୍ତି । ଏପରିକି ବିଜେଡି ରାଜ୍ୟ ସଭା ସାଂସଦ ଅମର ପଟ୍ଟନାୟକ (BJD MP Amar Patnaik) ବି ଟ୍ୱିଟରରେ ସୋନୁ ସୁଦଙ୍କ ଜନ-ସହାୟତା କାର୍ଯ୍ୟ ଉପରେ ପ୍ରଶ୍ନ ଚିହ୍ନ ଲଗାଇଥିବା ଦେଖାଯାଇଥିଲା ।
"ଏହା ବଡ଼ ବିଚଳିତକାରୀ କଥା । ଦେଶର ବର୍ତ୍ତମାନର ସଙ୍କଟପୂର୍ଣ୍ଣ ସମୟରେ ଲୋକେ ସୋନୁ ସୁଦ୍ ଓ ତାଙ୍କ ସଙ୍ଗଠନକୁ ଭଗବାନଙ୍କର ଗୋଟିଏ ଅବତାର ମନେ କରୁଛନ୍ତି । ସେ ସୁନିଶ୍ଚିତ କରିବା ଉଚିତ ଯେ ତାଙ୍କ ଟ୍ୱିଟର୍ ହ୍ୟାଣ୍ଡେଲରୁ ମିଛ ଖବର, ମିଛ ଆଶ୍ୱାସନା ଓ ମିଛ ଉପଲବ୍ଧି ପ୍ରଚାରିତ ନ ହେଉ," ଲେଖିଥିଲେ ଅମର ପଟ୍ଟନାୟକ ।
ନ୍ୟୁଜ୍ ୧୮ ଓଡ଼ିଆରେ ବ୍ରେକିଙ୍ଗ୍ ନ୍ୟୁଜ୍ ପଢ଼ିବାରେ ପ୍ରଥମ ହୁଅନ୍ତୁ| ଆଜିର ସର୍ବଶେଷ ଖବର, ଲାଇଭ୍ ନ୍ୟୁଜ୍ ଅପଡେଟ୍, ନ୍ୟୁଜ୍ ୧୮ ଓଡ଼ିଆ ୱେବସାଇଟରେ ସବୁଠାରୁ ନିର୍ଭରଯୋଗ୍ୟ ଓଡ଼ିଆ ଖବର ପଢ଼ନ୍ତୁ ।
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
